ky ky el cs ky ky ky ky ky hbs_cyr ru kk ky ky ru ky ky ky kk kk ky ky ky ky ky ky ky mr ky ky ky ky ky ky tg ky ky ba ky ky ky tt kk ky ky ky ky ky tt ky ru ky ru ky ky ru ky ky ky be ky kk ky ky ky ky kk ky ru ky ba ky mn ky mn sah ru ru ky ky tt ce ky ru ru ru bg ru ky ky uz ky ky ky ky ky ky ky ky ky ky ky ky mn ru
"Аалам", 03.06.08 - 13-бет: Акыйкатты сокурдан їйрєн!...•
- Акыйкатты кимден үйрөндүң? - деп сурашса, ал:
- Сокурлардан үйрөндүм. Анткени алар таяктары менен жакшылап аңдап, андан кийин гана кадам ташташат, - деп жооп бериптир.
- Раке, кыргыз аз, силер - генийлер көп экенсиңер…
- Айтматовдон гений чыгабы дедим эле, чыккан жок. Ал өтө эле жакшы турмушка көнүп алды. Гений деген ачка-ток, бирде чердакта, бирде подвалда жүрүшү керек.
- Мен жүргөндө ненормальный жүргөн менен, жазганда нормально жазам. А Жусубалиев жүргөндө нормальный болгону менен, жазганда ненормально жазат экен…
50-жылдарда ашкере "патриот" интеллигенттер "Манас" эпосунун элдик экендигинен шекшинип, аны эпос катары сактап калуунун жолун Манас баатырды эптеп "коммунист" кылуудан көрүшөт. Ошентип, Саякбайдан бир партиялык кызматкер Манасты партиянын мүчөсү кылууну талап кылуу менен суранганда, кайран манасчы, эки санын мыжыгып, эки жагын кыйнала тиктеп, айласы кетип туруп:
Көзү күйгөн чок эле,
Сөзү тийген ок эле.
Атаңдын көрү эр Манас,
Ошондо партияда жок эле, - деген экен.
Тикмечи өз колунан жаратылган бөздү базарга алып чыкты да, мактап отуруп сатты. Чынында ал бөздүн бир жери токулбай кеткендиктен кесик өңдөнгөнүн көргөн эмес болчу. Бөздү сатып алган алармандар тез эле кайра алып келишти да, төлөнгөн акчаны үстөгү менен бересиң дешти.
Тикмечи акчасын берди, бирок өзү да күтүлбөгөн жерден ыйлап жиберди. Алармандар буга аябай таң калышты:
- Эмне үчүн ыйлайсың? Бөздү кайтарып беришти деп ыйлап жатсаң, акчаңды ал, бөздү биз алып кетели.
- Жок, бөз үчүн ыйлап жатканым жок, - деди тикмечи.
- Анда эмнеге ыйлап жатасың?
- Бөздүн кемчилиги билинип, ал кайра келди. Арийне, өмүр бою кылгандарым Кудайга сунулган кезде, дал ушундай кемчиликтен улам кайра берилсе, абалым эмне болот, - деди тикмечи өксүп.
Поезд баратып токтоп калды. Жүргүнчүлөр улам сааттарын карап, аябай тынчсызданышты. Кичинекей бөбөктөр ыйлап, алеки саатта вагондордо нааразычылыктар башталды. Бирок, арга жок. Машинист билдиргендей, поезддин кичинекей бир темири бузулган эле. Поездди башкаруучулар жүргүнчүлөрдөн кечирим сурашты да, бузулган темирди алмаштырганга чейин ушул жерде кала тургандыктарын билдиришти. Ошентип, кичинекей темир бөлүнүп миңдеген жүргүнчүнүн ишин үзгүлтүккө учуратты.
Жамгырлуу күн эле айлана
Марал көздөрүңө карасам тез-тез.
Секин шыбырадың: караба жигит,
Мени жактырганың жаңылык эмес.
Түндө да секиндеп жаш төктү асман,
Ал менин алыма ыйлап, эзилбес...
Кой досум, кыйналба өзүңдү карман,
Сенин көз жашың да мага
Өлүм! Билинбей ал да келээр,
Унутабыз жашоо деген уйкуну,
- Муфтийликтен кеткенден бери эмне иштер менен алектенип жатасыз? Дайныңыз билинбей, ал ортодо Араб өлкөсүнө кетип калган деп эшитип калдык эле.
- Муфтийликтен кеткенден кийин дайындуу кызматым жок, эч жакка кетпей эле ушул жерде жүрдүм. Анан Махмуд Кашкари мечитинин жамааты чакырып, имам-хатиб болуп бериңиз дегендеринен ошол мечитке бардым эле. Мына, 2 ай мурун Күрөңкеев көчөсүнө жаңы салынган мечитке чакырышканынан, алардын да көңүлүн кыялбай, ал жерге бардым.
- Сизди муфтийликтен эмнеге кетиришти эле?
- Мени муфтийликтен кетирген адам Осмонакун Ибраимов мырза болду.
- Осмонакун мырзага эмнеге жакпай калдыңыз?
- Осмонакундун каалаган нерселерин мен аткара бербедим. Анткени, ислам шариятына туура келбеген нерсени кылууга болбойт.
- Сиз муфтийликтен кеткенден бери кыйла убакыт өттү. Сырттан баам салган адам катары учурдагы муфтийдин иштерине кандай баа бересиз?
- Бул суроону көп адамдар сурашат. Бирок, калыс адамдан суроо зарыл. Азыр, мен туурасын айтканда да, эч ким ишенбейт. Мага кайра өзүңүз келиңиз дешкенде, "Койгула, иштеп көрсүн. Менден башка муфтийди да көргүлө" дегем. Кийинки убактарда ажылыкка байланышкан тополоңдор болду. Бирок, ага муфтийдин тиешеси жок. Анткени ажылык мезгилинде дин иштерине кадимкидей киришкен чиновниктер бар. Диний башкарманын укугун өкмөт аябагандай чектейт. Ажылык мезгилинде өздөрү эле башкарып калат. Албетте, Мураталы ажынын кемчиликтери көп. Эл башкарганда кемчиликтер көп болот. Бирок, акча маселесинде Мураталы ажы башкы себепкер эмес.
- Негизи эле Кыргызстанда дин иштери кандай жүрүп жатат?
- Өз алынча десем болот. Баарына көңүл толушу кыйын. Ар кандай маселе дин-шарият жолунда чечилбей жатканына көңүл толбойт, албетте.
- Сиз кызматтан кеткенден кийин жаңы муфтий сиздин кадрларыңызды ачыктан-ачык куугунтукка алып, кызматтан четтетти. Сиз ушуга кандай карадыңыз?
- Алыска барбайын, Египетте 8 жыл окуп келген Абдышүкүр Нарматов бир аз ары сүрүлүп, бери сүрүлүп жүрдү. Кийинчерээк кайра ордуна келди. Оштун казысы Асатилла Нурматовду да кызматтан бошотуп салды. Ушуга кыйла жүрөгүм ооруп, нааразы болдум. Кийин алардын маселелерин чечип, жайгаштырып берди. Келген адам негизинен жан-дилинен иштеп бере турган кызматкерлерди топтоого тийиш. Анан иши алдыга жылат да. Бул жагынан Мураталы ажынын жүрүшүн туура кабылдаса болот. Бул жетекчилердин иши. Жетекчи көңүл сүйгөн адамы менен иштешиши керек.
- Президент менен баарлашып, дин иштери боюнча сүйлөшкөндүрсүз..
- Президентибиз шайлангандан бери мамлекеттин маселелеринен бошобой жатканы айкын. Ал ортодо оппозициябыз деген бир ууч сүрмө топ да кыйкырып, пикет уюштуруп жиберди. Мен билем, президенттин азыр колу бошобой жатат. Эгер Алла тааладан буйрук болсо, кирип сүйлөшүп чыгаармын. Ага чейин тынч бололучу.